EÜS-i maja, kust ka korp! Sakala juured pärit on
#000000
30. oktoober 1908 - 13 Eesti Üliõpilaste Seltsi kaasvõitlejat arutab uue korporatsiooni loomise mõtet. 5. novembril 1908 toimub esimene korporatsiooni asutajate koosolek. Sõnastatakse uue organisatsiooni peapõhimõtted. 12. novembril toimunud koosolek otsustab EÜS-i koosolekule esitada deklaratsiooni, mis paneb ette EÜS-iga ühise katuse alla jääva korporatsiooni asutamise. EÜS-i koosolek lükkab esitatud deklaratsiooni 14. novembril tagasi.
18. november 1908 - Kolmas korporatsiooni asutajate koosolek - Otsustatakse luua uus iseseisev korporatsioon. 24. novembril toimunud koosolekul lepitakse kokku eestipärase nime "Sakala" osas.10. detsembril 1908 esitatakse Tartu ülikooli valitsusele uue korporatsiooni põhikiri. Kinnitus sellele saabub jaanuaris 1909.
#000001
korp! Sakala liikmete esimene avalik värvides ülesastumine 21. juunil 1909
#000002
23. märtsil 1909 - Üüritakse esimene konvendikorter Holmi tänav nr. 12, Faure majja. Majas asunud ruumid olid avarad ning mugavad: suur kõrge saal parkettpõrandaga ning küllaldased kõrvalruumid. Sisustus jättis soovida, tuli läbi ajada lihtsate toolide ning laudadega. 1910 aasta kevadel tuli majast lahkuda ajutisse konvendikorterisse Peterburi tänaval.
18. juuni 1909 - Saabub haridusministri kinnitus uue korporatsiooni asutamiseks, 20. juunil 1909 peetakse omavaheline pidulik korporatsiooni avamispidu ja 21. juunil 1909 astub korp! Sakala esmakordselt värvides avalikkuse ette.
Oktoobris 1909 saab teoks 17 korp! Sakala värvikandja Soomes käik.
#000003
korp! Sakala asutajad koos külalistega 15. novembril 1909.
#000004
14. novembril 1909, aasta pärast iseseisva korporatsiooni asutamise deklaratsiooni tagasilükkamist EÜS-i poolt toimub korp! Sakala avalik ja ametlik avamisaktus ja ball. Seda päeva loetakse korp! Sakala asutamiskuupäevaks.
#000005
korp! Sakala konvendihoone tsaariaegsel postkaardil.
#000006
1910 kevad - Õnnestub soetada krunt konvendihoone tarbeks. Soome arhitektide Armas Lindgreni ja Wivi Lönni käest tellitakse konvendihoone projekt
Mai 1910 - Sõlmitakse kartell korp! Vironiaga. Kartell korp! Fraternitas Esticaga teostub alles pärast Eesti Korporatsioonide Liidu loomist.
6. august 1910 - pannakse nurgakivi korp! Sakala konvendihoonele
30. oktoober 1911 - korp! Sakala konvendihoone sisseõnnistamine ja avamispidu koos külalistega Eestist ja Soomest.
#000007
korp! Sakala vanamees koos c. 1913 rebastega.
#000008
3. oktoober 1918 - kuus Tartu üliõpilasorganisatsiooni, sh. ka Sakala keelduvad astumast okupatsiooniaegsesse saksa ülikooli.
27. november 1918 - Tartu üliõpilaskond otsustab, et "kõik üliõpilased astuvad rahvaväkke enne sundlusliku mobilisatsiooni kuulutamist", ka korp! Sakala liikmed astusid in corpore eesti sõjaväkke ning abistasid ka Kaitseliidu loomisel.
1918 aasta sügisel - Sakala Konvendihoonesse asub garnisoni ambulants ja haigemaja.
5. detsember 1919 - korp! Sakala registreeritakse Tartu ülikooli kuraatori poolt
#000011
1920 kevadel lahkub korp! Sakalast grupp rebaseid, kes koos mõttekaaslastega asutavad 1920 aasta sügisel korp! Revelia
1920. Kohe pärast Vabadussõja lõppu luuakse korp! Sakala Viljandi koondis.
1922. Pärast aastatepikkust tööd valmib korp! Sakala uus vapp.
1923. Alustab tööd korp! Sakala Tallinna koondis.
1924 detsember - pärast 1. detsembri mässukatset hoogustub Kaitseliidu tegevus. Kaitseliitu kuulumine oli sakalanustele kohustuslik kuni 1934. aastani
#000012
Mensuur korp! Sakala konvendi saalis 1927. aastal
#000013
1927. november - O. Michelmanni mälestusplaadi avamine Tartu konvendis.
1928. Ümberehitustööd Tartu konvendis, konvendi käsutusse võetakse ka teine korrus.
1929. november - sõlmitakse sõprusleping Soome Hämäläis-Osakuntaga.
#000014
Sakalanused konvendi trepil 1930. aasta sügisel
#000015
1935. märtsis - Eesti Korporatsioonide Vilistlaskogude Liidu asutamine
1935. - Riigivanem Konstantin Päts ähvardab sulgeda korp! Sakala, kui see ei heida Vabadussõdalaste liidreid oma ridadest välja.
1936. - Sakala Soome koondise asutamine
1937 sügissemestril - Tallinna tegevkonvendi asutamine
1937 suvi - Suuremad ümberehitustööd Tartu konvendis
#000016
Viimased enne II maailmasõda Tartus värvid saanud sakalanused 1940. aasta maikuus
#000018
1940. augustis keelustab Nõukogude Liidu okupatsioonivalitsus korp!
Sakala, seda tehakse ka teiste Eesti üliõpilasorganisatsioonidega. Korp!
Sakala maja läheb sõjaväevõimude käsutusse.
1941. juuli - konvendihoone saab pihta süütepommiga, maja jääb aastateks varemetesse – tulest puutumata jäi vaid keldrikorrus.
1942. mais - Suure saladuskatte all toimub korp! Sakala kevadkommerss Estonia teatris, Valges ja Rohelises saalis. 1943. aasta maikuus toimub Korp! Sakala Tallinna osakonna algatusel
koosviibimine Nõmmel, jaamataguse hotelli söögisaalis. Koos oli 35—40
#000019
korp! Sakala konvendihoone varemed 1944 aastal
#000020
1945. Rootsi lehes ilmub kuulutus, mis palub korp! Sakala liikmetel ennast registreerida. Auvil! Julius Lille algatusel alustati perioodilisi kokkutulekuid juulis 1945 kohvik Kjellsoni ruumides.
12. veebruar 1946 - kinnitatakse Rootsi koondise põhikiri.
#000021
Sakalanuste koosviibimine Stockholmis 1940. aastate lõpul
#000022
1955. Rootsi koondis leiab esimesena paguluses omale kindlad ruumid mugavaks konvendikorteriks.
1955 oktoobris - omandab korp! Sakala Kanada koondis esimese Eesti akadeemilise organisatsioonina paguluses endale konvendikorteriks maja Torontos, Earl Streetil.
1961. Rootsi koondis leiab uued ruumid Stockholmi südames.
#000026
1988/1989. aastavahetusel tekib Tartu üliõpilaskonna esindajate seas idee ja vajadus taastada korp! Sakala tegevus kodumaal. Idee kandjateks on põhiliselt grupi “Ülikool relvavabaks” liikmed, eestvedajateks stud. med. Alar Sepp, stud.phil. Peeter Tali ja stud.jur. Vallo Vanaaseme.
13. veebruar 1989. Korp! Sakala Vilistlaskogu koosolek Tallinnas otsustab võtta korp! Sakala liikmeteks Alar Sepa ja Vallo Vanaaseme. Võetakse suund konvendi taastamisele Tartus. Vilistlaste poolt on konvendi taastamisel aktiivselt tegev auvil! Eugen Künnapuu (coetus 1931-I), kes sai ka esimeseks Tartus taastatud korp! Sakala vanameheks. Ka kümneid teisi ennesõjaaegseid vilistlasi on taastamise juures aktiivselt tegevad.
#000030
24. veebruar 1989. Vastne konvent osaleb Eesti Vabariigi 71. aastapäevale pühendatud üliõpilasorganisatsioonide rongkäigul. Korp! Sakala korraldatud peoõhtul tuuakse taas välja sini-violett-valge lipp.
3. märts 1989. Tartu Ülikooli Nõukogu registreerib korp! Sakala põhikirja.
30. aprill 1989. Volbriöö pidustustel võtab korp! Sakala vastu külalisi jälle oma majas, kuigi veel mitte maja täieõigusliku peremehena. Majas tegutseb Tartu Kunstikool, Sakala käsutuses on keldrikorrus ja väike koosolekuruum ühel päeval nädalas.
#000031
Sakala on Eestis taastatud. Taas saab avalikult kanda oma teklit ning lippu
#000032
12. mai 1989. korp! Sakala pidulik taasavamine. Peetri kirikus toimunud jumalateenistusel õnnistatakse sini-violett-valge lipp ja vastsed sakalanused saavad pähe värviteklid. 13. mai 1989. Pärast 49 aastast vaheaega toimub kodumaal traditsiooniline kommerš kaasvõitlejate ja vilistlaste osavõtul.
1990. Taastatakse korp! Sakala Tallinna osakond, 1. veebruaril võtab Tallinna senior ksv! Tiit Aleksejev vastu esimesed üheksa liiget. Samal aastal alustavad tegevust ka kõik korp! Sakala struktuurüksused, mis olid olnud olemas enne sõda.
#000033
korp! Sakala tegutseb Eestis jälle!
#000034
1995. 25. aprillil tagastati korp! Sakalale Veski tänava 69 asuv ajalooline konvendihoone, mille esimene korrus avati pidulikult 1997 sügiskommersi ajal.
1999. Korp! Sakala 90ndaks juubeliks lõpetati Tartu konvendihoone viimased renoveerimistööd, mille käigus maja välimus tegi läbi tõsise muutuse. Konvent oli tagasi saanud oma ajaloolise välimuse.
#000035
korp! Sakala 90. juubelikommerss 1999. aasta sügisel toimus juba taastatud konvendihoones
#000036
2001. Eestit külastab Tema Pühadus XIV dalai-laama Tenzin Gyatso, keda võetakse vastu korp! Sakala Tartu konvendis. Maja aeda istutab ta pühitsetud tamme. Kaks aastat hiljem külastab konventi ka Austria-Ungari viimane kroonprints Otto von Habsburg.
2009. tähistati korp! Sakala 100ndat aastapäeva. Eelnevalt viidi läbi konvendi siseinterjööri uuendus, mille kägis sai maja kaks juugendlikku salongi ja renoveeritud esimese korruse.
#000037
korp! Sakala 100 juubeli puhul toimunud koosolek konvendi saalis
#000038
Kui soovid Sakalast rohkem teada või liituda, siis tule külalisõhtutele. Jälgi sündmusi meie Facebooki lehel.
#000039
Sakala kontaktidKuidas meiega liitudaEsindusruumide rentTeised organisatsioonid
#000041
Kas mõni sinu lähedastest või sugulastest kuulus aastatel 1908-1940 Eestis või hiljem paguluses korporatsioon Sakala liikmeskonda? Soovime oma arhiivi täiendada korporatsiooni tegevuse ja liikmetega seotud fotode, esemete ja dokumentidega. Samuti pakuvad huvi mälestused ja muu korporatsioon Sakala liikmete või tegevusega seotud info.
#000044
Meestudeng, tule ja tutvu Sakala vennaskonnaga! Üliõpilaskorporatsioon Sakala on akadeemiline meesorganisatsioon, mis aitab Sul tudengielust maksimumi võtta ja loob tugeva sotsiaalse võrgustiku kogu eluks. Korp! Sakalas seisab Sinu selja taga sajandijagu väärikaid eestimeelseid mehi, kes on kindlustanud Eesti omariiklust ja toetanud üksteist vankumatult ka kõige keerulisematel aegadel.
#000045
Korp! Sakala Stipendiumifond kuulutab juba viiendat aastat välja gümnasistide mälumängu, mille seekordne peaauhind on nädalane reis Türki.
#000047
Meestudeng, liitu Sakala vennaskonnaga! Sinu tänased valikud on homse päeva vundamendiks.
#000048